Po tym, zo je Budyski krajnoradny zarjad wólby Rakečanskeho wjesnjanosty lětsa w měrcu jako prawnisce w porjadku zastopnjował, móže Swen Nowotny swoje zastojnstwo dalšu hamtsku dobu wukonjeć.
Rakecy (JK/SN). Na wčerawšim posedźenju tamnišeje gmejnskeje rady wuzwolichu radźićeljo najprjedy zamołwiteho radźićela, kotryž přisahu a slub wjesnjanosty do zastojnstwa wotewza. Jednohłósnje wuzwolichu radźićeljo na namjet wjesnjanosty dołholětneho radźićela dr. Andreasa Weise, kotryž w krótkej formje wjesnjanosće přisahu a slub do zastojnstwa wotewza. Z tym je Swen Nowotny tež oficialnje do swojeho zastojnstwa powołany a smě a chce so naročnym nadawkam Rakečanskeje gmejny wěnować.
pol_Latn szl_Latn